Íslenzkir tónar

Íslenzkir tónar var tónlistarútgáfufyrirtæki sem Tage Ammendrup stofnaði 12. apríl 1947 og var áberandi í útgáfu íslenskra hljómplatna á 6. áratug 20. aldar. Á vegum útgáfunnar komu út um 100 hljómplötur 78 snúninga, 98 plötur 45 snúninga og tvær tvöfaldar 33 snúninga plötur. Fyrirtækið var lagt niður 1965. 

 Útgáfan 
Íslenzkir tónar eru nátengdir versluninni Drangey að Laugavegi 58 en hana ráku Tage og móðir hans í sameiningu á fimmta áratugnum. Verslunin seldi aðallega leðurvörur, töskur og vefnaðarvöru en árið 1945 var stofnuð sérstök hljóðfæradeild í Drangey þar sem seld voru hljóðfæri, hljómplötur og nótur. Tage fann fyrir mikilli eftirspurn eftir íslensku efni hjá viðskiptavinum deildarinnar og langaði að leggja sitt af mörkum til að bregðast við þessum áhuga. Hann hóf að gefa út nótur, kennslubækur og lagatexta undir merkjum Drangeyjarútgáfunnar, gaf út tímaritið Jazz 1947 og Musica 1948 – 1950 og keypti upptökutæki til landsins. Útbúinn var um 20 fermetra upptökusalur í bakhúsinu á Laugavegi 58 í tengslum við tækjakaupin, þar sem æfingar og upptökur fóru fram. Mest var tekið upp fyrir einkaaðila en einnig fóru fram upptökur fyrir leikhús og kvikmyndasýningar.Morgunblaðið, 29. september 1948, bls. 16. Frétt um sýningar síðari hluta kvikmyndar Óskars Gíslasonar um Reykjavík vorra daga.

 Íslenzkir tónar hefja starfsemi 
Ekki fór vel með útgáfu fyrstu plötu Íslenzkra tóna 1948. Á henni spilaði hljómsveit Björns R. Einarssonar lögin Christofer Columbus og Summertime. Björn var óánægður með útkomuna þegar platan kom úr pressun, fékk sett lögbann á hana og höfðaði mál á hendur fyrirtækinu. Það var ekki fyrr en 1952 þegar málaferlum lauk að hin eiginlega útgáfustarfsemi Íslenzkra tóna hófst. Langflestar upptökurnar fóru fram í Ríkisútvarpinu en nokkrar plötur voru teknar upp erlendis. Pressun platna fór fram hjá AS Nera í Osló.

Í apríl 1952 fóru fram í Ríkisútvarpinu upptökur með Sigfúsi Halldórssyni á Litlu flugunni, Tondeleyo, Í dag og Við Vatnsmýrina IM 2 og IM 7. Prufuplötur bárust um sumarið en endanlegar plötur komu ekki í sölu í Drangey fyrr en 21. desember, meðal annars vegna verkfalls sem hafði áhrif á innflutning til landsins í árslok 1952.

Í lok október 1952 komu 3 plötur með Svavari Lárussyni og Sy-We-LA kvintettnum til landsins sem teknar voru upp hjá Norska útvarpinu IM 3 - IM 5. Þessar plötur voru því hinar fyrstu sem settar voru á markað frá Íslenzkum tónum. Fjórða platan sem kom á markaðinn var einnig sungin af Svavari við undirleik kvartetts Jan Morávek IM 6. Þetta var fyrsta platan sem gefin var út með íslenskri danshljómsveit og einnig fyrsta dansplatan sem tekin var upp á Íslandi. Kvartettinn skipuðu Jan Morávek sem lék á fiðlu og klarinett, Eyþór Þorláksson lék á gítar, Bragi Hlíðberg á harmoniku og Jón Sigurðsson á bassa.Morgunblaðið 21. nóvember 1952, bls. 4. Alþýðublaðið, 21. nóvember 1952, bls. 7. Vísir, 21. nóvember 1952, bls. 2.

Það komu aðeins 6 plötur út hjá Íslenzkum tónum árið 1952 en margar aðrar voru í bígerð það ár, m.a. spilaði Sigfús Halldórsson inn á IM 8 og IM 9 í Noregi og Soffía Karlsdóttir söng inn Bílavísur og Réttarsömbu IM 10 hjá Ríkisútvarpinu í desember.

 Fyrirtækið blómstrar 
Næstu ár voru viðburðarrík hjá útgáfunni. Alls gáfu Íslenzkir tónar út um 100 plötur sem snérust á 78 snúningum á mínútu, 98 plötur á 45 snúninga hraða og tvær tvöfaldar 33 snúninga plötur. Mest var gefið út af dægurlögum en einnig var töluvert um klassískar hljómplötur með okkar fremstu klassísku söngvurum. Ástæða þess að svona mikið var gefið út á þessu tímabili var fyrst og fremst áhugi fólks og þorsti eftir góðu íslensku efni, framtakssemi Tage og frábærir listamenn sem hann átti samstarf við og voru reiðubúnir til að taka þátt í plötuútgáfu. Einnig voru tollar lækkaðir á íslenskar plötur um það bil sem útgáfustarfsemin hófst fyrir alvöru og hefur það verið hvati.   

Tage var mjög framsýnn maður og mikill talsmaður þess að skipt var úr 78 snúninga plötum yfir í 45 snúninga þrátt fyrir að það kæmi fyrirtæki hans illa að mörgu leyti. Hann auglýsti þessa nýju plötu meðal annars í blaðinu Hljómplötunýjungum sem hann gaf út í tengslum við plötuútgáfuna og plötulistum sem voru gefnir út nokkrum sinnum. Þess má geta að Íslenzkir tónar voru eitt fyrsta plötuútgáfufyrirtæki á Norðurlöndum sem gaf út 45 snúninga plötur en fyrsta íslenska hljómplatan á þeim hraða kom út árið 1954.Alþýðublaðið, 6. júlí 1963, bls. 7

 Mismunandi gerðir hljómplatna 
Á tímabili voru gefnar út þrjár tegundir 78 snúninga hljómplatna og voru þær einkenndar með mismunandi lit á plötumiðum, grænir miðar táknuðu léttklassísk lög, rauðir miðar voru á plötum með klassískri músík og bláir á plötum með íslensk og erlend dægurlög. Nokkrar gerðir eru einnig af miðum á 45 snúninga plötunum og var meðal annars búið til vörumerkið Stjörnuhljómplötur fyrir unglingana. 78 snúninga plöturnar voru ekki í umslögum, en flestallar 45 snúninga plöturnar voru í sérhönnuðum umslögum, þar sem komu oft fram fróðlegar upplýsingar. Það voru bræðurnir Þorleifur og Oddur Þorleifssynir í Ljósmyndastofu Amatörverslunarinnar sem áttu heiðurinn af umslögunum. Verkaskipting þeirra var oftast þannig að Oddur tók ljósmyndir en Þorleifur hannaði og teiknaði umslögin, auk þess sem hann skrifaði textann.  Þeir bræðurnir gerðu einnig annað auglýsingaefni fyrir útgáfuna. Umslögin voru flest prentuð í Alþýðuprentsmiðjunni og ÞEGG offsettprentstofu. 

Ýmsar nýjungar voru prófaðar, bláar, rauðar, grænar og gular plötur og jóla-og nýjárskort í plötuformi, sem menn gátu sent til vina og vandamanna. Ótaldar eru nýjungar þær sem listamennirnir sjálfir buðu upp á í flutningi sínum, sungið var margsinnis í fyrsta sinn inn á plötu IM 48, bergmál notað IM 32 og Jan Morávek lék á fjölda hljóðfæra í einu og sama lagi, svo að eitthvað sé nefnt.

Nokkrar barnaplötur voru gefnar út. Má þar nefna að Ingibjörg Þorbergs söng hinar vinsælu Aravísur 1954, Mjallhvít og dvergarnir sjö og Kardimommubærinn komu út 1960, barnakórar sungu inn á plötur og hið vinsæla Komdu niður með Soffíu og Önnu Siggu kom út 1959. 

Einnig voru gefnar út nokkrar plötur með eldri tónlist og þjóðlögum. Gefin var út  rímnaplata 1960 EXP-IM 75, tvær plötur með Bjarna Björnssyni, EXP-IM 110 - EXP-IM 111 og plötur með Alfreð Clausen og Sigrúnu Ragnars þar sem þau syngja þjóðvísur og eldri lög.

 Ferill hljómplötu 
Fyrirtækinu var annt um viðskiptavini sína og dæmi um það var bæklingur sem gefinn var út um framleiðslu og gerð hljómplötu. Plötunni er fylgt eftir frá upptöku til þess að hún er sett á fóninn.

 Listamennirnir 
Plötur Íslenzkra tóna eru mjög fjölbreyttar, enda hafði Tage sjálfur breiðan tónlistarsmekk og var í tónlistarnámi í nokkur ár. Hann var áhugamaður um klassíska tónlist og jazz en var opinn og áhugasamur um dægurtónlist. Hann valdi enda margt metsölulagið á plötur sínar. Hann reyndi að kappkosta að fá hæfustu listamenn á sínu sviði til liðs við sig og hann reyndi að koma þeim á framfæri sem kostur var, bæði á Íslandi og erlendis.

Meðal söngvara sem sungu inn á plötur Íslenzkra tóna voru: Sigfús Halldórsson, Svavar Lárusson, Soffía Karlsdóttir, Alfred Clausen, Sigurður Ólafsson, Sigrún Jónsdóttir, Ingibjörg Þorbergs, Helena Eyjólfsdóttir, Jóhann Möller, Nora Brockstedt, Ragnar Bjarnason, Skapti Ólafsson, Elly Vilhjálms, Jakob Hafstein og Óðinn Valdimarsson. Nokkrir sönghópar sungu inn á plötur svo sem Marz bræður, Leikbræður og Tígulkvartettinn. Á klassísku plötunum sungu meðal annarra Guðrún Á. Símonar, María Markan, Þuríður Pálsdóttir, Kristinn Hallsson, Guðmundur Jónsson, Magnús Jónsson og Ketill Jensson. 

Helstu útsetjarar útgáfunnar voru Carl Billich, Jan Moravék og Magnús Ingimarsson en fleiri komu við sögu. Hljómsveitarstjórar og hljóðfæraleikarar sem spiluðu inn á plöturnar voru þeir færustu á sínu sviði á þessum tíma og ófáir voru þeir lagasmiðir og textahöfundar sem tengdust útgáfunni. 

Nokkur þekkt lög sem Íslenzkir tónar gáfu út: Litla flugan, Söngur villiandarinnar, Hreðavatnsvalsinn, Bílavísur, Manstu gamla daga, Litli vin, Meira fjör, Lukta-Gvendur, Sjómannavalsinn, Ágústnótt, Sjana síldarkokkur, Síldarvalsinn, Aravísur, Guttavísur, Pabbi vill mambo, Það var lítið hús (Nora Brockstedt), Hvítir mávar, Vertu ekki að horfa svona alltaf á mig, lögin úr Deleríum Búbonis, Einsi kaldi úr Eyjunum, Í kjallaranum, Komdu niður, Maja litla, Fjórir kátir þrestir, Hún var með dimmblá augu, Þórsmerkurljóð, Ég er kominn heim, Ömmubæn, Ship-o-hoj, Ef þú giftist mér, Blikandi haf, Allt á floti, Gamla gatan, Það er draumur að vera með dáta og svo mætti lengi telja.

 Kabarettar og miðnæturskemmtanir 
Í tengslum við útgáfuna stóð Tage fyrir vinsælum miðnæturskemmtunum í Austurbæjarbíói 1954 og Revíu-kabarettum 1955 og 1956, þar sem vinsælir tónlistarmenn og leikarar komu fram. Töluvert var lagt upp úr allri umgjörð, leiktjöld voru máluð, leikskrár prentaðar og settur saman danshópur. Á einni skemmtuninni kom fram bandarískur rokkari sem líkast til er einn sá fyrsti til að syngja rokk opinberlega hérlendis. Farið var með nokkrar skemmtanir út á land.Vísir 8. desember 1955, bls, 7. Dæmi um lagaval bandaríska söngvarans. 

 Starfsemi Íslenzkra tóna leggst af 
Tage hætti plötuútgáfu 1964 en þá voru enn ein skiptin í uppsiglingu, frá 45 snúninga til 33 snúninga platna. Þessar öru breytingar höfðu í för með sér mikla óvissu fyrir útgáfustarfsemina og Tage fór að snúa sér að öðrum málum. Hann vann við dagskrárgerð í Ríkisútvarpinu 1945 og 1946 og aftur á árunum 1962 – 1965, þegar hann stjórnaði meðal annars skemmtiþáttunum „Hvað er svo glatt“ árið 1965. Hann hóf síðan störf sem dagskrárgerðarmaður hjá Ríkissjónvarpinu við stofnun þess 1965 en þar vann hann til æviloka. Hann tók upp um 1340 þætti í Sjónvarpinu: leikrit, skemmtiþætti, viðtalsþætti, heimildarmyndir og barnaefni svo nokkuð sé nefnt.

Tage seldi Svavari Gests fyrirtæki sitt Íslenzka tóna árið 1974 ásamt útgáfurétti. Það var von hans að með því fengju fleiri að njóta þeirrar tónlistar sem hann gaf út.

 Útgefið efni 
 78 snúninga plötur IM 1 - Björn R Einarsson og hljómsveit - Christofer Columbus // Summertime - 1948
 IM 2 - Sigfús Halldórsson - Litla flugan // Tondeleyo - 1952
 IM 3 - Svavar Lárusson - Fiskimannaljóð frá Capri // Sólskinið sindrar - 1952
 IM 4 - Svavar Lárusson - Ég vild' ég væri // Hreðavatnsvalsinn - 1952
 IM 5 - Svavar Lárusson - Cara cara bella bella // On the morningside of the mountain - 1952
 IM 6 - Svavar Lárusson - Í Mílanó // Út við hljómskála - 1952
 IM 7 - Sigfús Halldórsson - Í dag // Við vatnsmýrina - 1952
 IM 8 - Sigfús Halldórsson  - Játning // Við tvö og blómið - 1953
 IM 9 - Sigfús Halldórsson - Til Unu // Þú komst - 1953
 IM 10 - Soffía Karlsdóttir - Bílavísur // Réttarsamba - 1953
 IM 11 - Alfreð Clausen - Manstu gamla daga // Æskuminning - 1953
 IM 12 - Alfreð Clausen - Gling gló // Sesam, Sesam opnist þú - 1953
 IM 13 - Sigurður Ólafsson - Hvar varstu í nótt // Litli vin - 1953
 IM 14 - Sigurður Ólafsson - Kom þú þjónn... // Meira fjör - 1953
 IM 15 - Guðrún Á. Símonar, sópran. - Af rauðum vörum // Svörtu augun - 1953
 IM 16 - Guðrún Á. Símonar, sópran. - Dicitencello vuie! // Svanasöngur á heiði - 1953
 IM 17 - Sigrún Jónsdóttir - Ástartöfrar // Lukta Gvendur - 1953
 IM 18 - Sigrún Jónsdóttir og Alfreð Clausen - Hvert einasta lag // I´ll remember april - 1953
 IM 19 - Pavel Lisitsían, baryton. - Armenskt lag // Rósin - 1953
 IM 20 - Sigurður Ólafsson - Sjómannavals // Stjörnunótt - 1953
 IM 21 - Svavar Lárusson - Ég vild' ég væri // Sólskinið sindrar - 1953
 IM 22 - Alfreð Clausen - Ágústnótt // Vökudraumur - 1953
 IM 23 - Tígulkvartettinn - Ég mætti þér // Hittumst heil - 1953
 IM 24 - Sigfús Halldórsson - Dagny // Íslenzkt ástarljóð - 1953
 IM 25 - Svavar Lárusson - Svana í Seljadal // Til þín... - 1953
 IM 26 - Svavar Lárusson - Fiskimannaljóð frá Capri // Hreðavatnsvalsinn - 1953
 IM 27 - Ingibjörg Þorbergs og Alfreð Clausen - Á morgun // Stefnumótið - 1953
 IM 28 - Alfreð Clausen - Kveðja // Litla stúlkan - 1953
 IM 29 - Þuríður Pálsdóttir, sópran. - Blítt er undir björkunum // Sofðu unga ástin mín - 1953
 IM 30 - Sigurður Ólafsson og Sigurveig Hjaltested - Blikandi haf // Kvöldkyrrð - 1953
 IM 31 - Alfreð Clausen - Lagið úr „Rauðu myllunni“ // Söngur sjómannsins - 1953
 IM 32 - Svavar Lárusson - Gleym mér ei // Húmsins skip - 1954
 IM 33 - Alfreð Clausen - Ég bið þín // Þú þú þú - 1954
 IM 34 - Soffía Karlsdóttir - Það er draumur að vera með dáta // Það sést ekki sætari mey - 1954
 IM 35 - Alfreð Clausen - Ég minnist þín // Góða nótt - 1954
 IM 36 - Ingibjörg Þorbergs - Móðir mín // Pabbi minn - 1954
 IM 37 - Ingibjörg Þorbergs - Oh, my papa // Trying - 1954
 IM 38 - Marz bræður - Anna mín með ljósa lokka // Segl bera hann til þín - 1954
 IM 39 - Alfreð Clausen - Hvar ertu // Í faðmi dalsins- 1954
 IM 40 - Alfreð Clausen og Konni - Ó, elsku mey, ég dey // Segðu mér sögu - 1954
 IM 41 - Jan Moravek og tríó - Við syngjum og dönsum 1 og 2 - 1954
 IM 42 - Karlakórinn Vísir og Daníel Þórhallsson - Alfaðir ræður - 1954
 IM 45 - Sigurður Ólafsson - Sprengisandur // Kveldriður, Svanurinn minn syngur - 1954
 IM 46 - Sigurður Ólafsson - Fjallið Eina // Það er svo margt- 1954
 IM 47 - Alfreð Clausen - Blítt og létt // Hreyfilsvalsinn - 1954
 IM 48 - Svavar Lárusson - Rósir og vín // Sjana síldarkokkur - 1954
 IM 49 - Svavar Lárusson - Sestu hjá mér ástin mín // Upp til fjalla - 1954
 IM 50 - Ingibjörg Þorbergs - Ég vildi' að ung ég væri rós // Þín hvíta mynd - 1954
 IM 51 - Sigurður Ólafsson og Alfreð Clausen - Drykkjuvísa úr bláu kápunni // Og jörðin snýst - 1954
 IM 52 - Jakob Hafstein - Fyrir sunnan Fríkirkjuna // Söngur villiandarinnar- 1954
 IM 53 - Alfreð Clausen - Brúnaljósin brúnu // Sólarlag í Reykjavík - 1954
 IM 54 - Alfreð Clausen - Lindin hvíslar // Minning - 1954
 IM 55 - Alfreð Clausen og Ingibjörg Þorbergs - Harpan ómar // Þórður sjóari - 1954
 IM 56 - Sigurður Ólafsson - Síldarvalsinn // Sigurður Ólafsson og Soffía Karlsdóttir - Ég býð þér upp í dans - 1954
 IM 57 - Jan Moravek og tríó - Við dönsum og syngjum 3 og 4 - 1954
 IM 58 - Maria Lagarde og Alfreð Clausen - Síðasti dansinn // This is beautiful music to love by - 1954
 IM 61 - Tígulkvartettinn - Ég bið að heilsa // Sólsetursljóð - 1954
 IM 62 - Ingibjörg Þorbergs - Nú ertu þriggja ára // Rósin mín - 1954
 IM 63 - Kristinn Hallsson - Oh, could I express but in song // On the road to Mandalay - 1954
 IM 64 - Kristinn Hallsson - Í dag skein sól // Nótt - 1954
 IM 65 - Guðrún Á. Símonar - Mánaskin // Tvær vorvísur - 1955
 IM 66 - Guðrún Á. Símonar - Lindin // Vögguvísa - 1955
 IM 67 - Guðrún Á. Símonar - Nafnið // Salta, larilila - 1955
 IM 68 - Ingibjörg Þorbergs - Aravísur // Börnin við tjörnina - 1954
 IM 69 - Ingibjörg Þorbergs - Hin fyrstu jól // Klukknahljóð - 1954
 IM 70 - Helena Eyjólfsdóttir - Heims um ból // Í Betlehem er barn oss fætt - 1954
 IM 71 - Ingibjörg Þorbergs og Marz bræður - Í dansi með þér // Litli skósmiðurinn - 1955
 IM 72 - Jóhann Möller - Ástin mín ein // Fallandi lauf - 1955
 IM 73 - Jan Morávek - Lindin hvíslar // Íslenskt ástarljóð - 1955
 IM 74 - Jakob Hafstein - Blómabæn // Lapi, listamannakrá - 1955
 IM 75 - Soffía Karlsdóttir - Ég veit ei hvað skal segja // Maður og kona - 1955
 IM 76 - Jan Moravek og tríó - Austurstrætis-stomp // Tóna-Boogie - 1955
 IM 77 - Jan Moravek og tríó - Hringdans // Vínarkruz - 1955
 IM 78 - Jóhann Möller og Tóna systur - Pabbi vill mambo // Þú ert mér kær - 1955
 IM 79 - Alfreð Clausen og Tóna systur - Stjörnublik // Vornóttin kallar - 1955
 IM 80 - María Markan - Söngur bláu nunnanna // Minning - 1955
 IM 81 - María Markan - Huldumál  // Kveðja - 1955
 IM 82 - María Markan - Ich schenk mein herz // The star - 1955
 IM 83 - María Markan - Seinasta nóttin // Smalavísa - 1955
 IM 84 - María Markan - Gömul þula // TÍ-TÍ // Óli og Snati // Litlu hjónin - 1955
 IM 85 - María Markan og Sigurður Ólafsson - Við eigum samleið // María Markan - Þitt augnadjúp - 1955
 IM 86 - María Markan - Blómkrónur titra // Vorblær - 1955
 IM 87 - Ketill Jensson - Musica Proibita // Siciliana - 1955
 IM 88 - Sigurður Ólafsson - Ástarvísa hestamannsins // Tígulkvartettinn - Sveinki káti - 1955
 IM 89 - Sigurveig Hjaltested og Sigurður Ólafsson - Á Hveravöllum // Sigurður Ólafsson og kór - Við komum allir, allir - 1955
 IM 90 - Tóna systur - Bergmál // Unnusta sjómannsins - 1955
 IM 91 - Ketill Jensson - A canzone 'e Napule // Questa O Quella - 1955
 IM 92 - Nora Brockstedt með Monn keys - Svo ung og blíð // Æskunnar ómar - 1955
 IM 93 - Svavar Lárusson - Mamma mín // Svo brosmild og blíð - 1956
 IM 94 - Svavar Lárusson - Bella bella dona // Þinn söngvasveinn - 1956
 IM 98 - Ketill Jensson og Þjóðleikhúskórinn - Drykkjuvísa // Guðrún Á. Símonar og Þjóðleikhúskórinn - Lofið Drottinn - 1955
 IM 100 - Ágúst Bjarnason og Jakob Hafstein - Upsala är bäst // Vid brasan på Magisterns kammare - 1957
 IM 110 - Marz bræður - Bergjum blikandi vín // Ingibjörg Þorbergs með Marz bræðrum - Heillandi vor - 1957
 IM 111 - Sigurður Ólafsson og Sigurveig Hjaltested - Blikandi haf // Sigurður Ólafsson - Sjómannavalsinn - 1956
 IM 112 - Alfreð Clausen - Lítið blóm // Útþrá - 1957
 IM 115 - Nora Brockstedt - Eyjavalsinn // Tangótöfrar - 1957
 IM 116 - Leikbræður - Í Víðihlíð // Við hafið - 1957
 IM 117 - Skapti Ólafsson - Ef að mamma vissi það // Syngjum dátt og dönsum - 1957
 IM 118 - Skapti Ólafsson - Allt á floti // Mikið var gaman að því - 1957
 IM 120 - Skapti Ólafsson - Geimferðin // Ó, nema ég - 1957
 IM 505 - The Brooks Brothers - L’amour toujour // Bill Johnson - Shtiggi Boom - 1958
 IM 506 - The Encores - Two hearts // Cherry  Pink - 1958
 IM 508 - Nelly Wijsbek - Double shuffle // From me to you - 1958
 45 snúninga plötur EXP-IM 1 - Alfreð Clausen - Æskuminning / Vökudraumur // Litla stúlkan / Manstu gamla daga - 1954
 EXP-IM 2 - Sigurður Ólafsson - Litli vin / Kvöldkyrrð // Ingibjörg Þorbergs og Alfreð Clausen - Á morgun / Sigurveig Hjaltested og Alfreð Clausen - Blikandi haf - 1954
 EXP-IM 3 - Alfreð Clausen - Lagið úr Rauðu myllunni / Söngur sjómannsins // Svavar Lárusson - Svana í Seljadal /  Hreðavatnsvalsinn - 1954
 EXP-IM 4 - Sigfús Halldórsson - Litla flugan / Dagný // Ingibjörg Þorbergs og Alfreð Clausen - Stefnumótið / Alfreð Clausen - Ágústnótt - 1954
 EXP-IM 5 - Svavar Lárusson, Sy-We-La Kvartettinn - Fiskimannaljóð frá Capri / Sólskinið sindrar // Svavar Lárusson, Monti tríóið - Húmsins skip / Gleym mér ei - 1954
 EXP-IM 6 - Sigfús Halldórsson - Syngur og leikur eigin lög nr. 1. (innih.: Við Vatnsmýrina / Þú komst // Í dag / Til Unu - 1954
 EXP-IM 7 - Alfreð Clausen - Ég bið þín / Sigrún Jónsdóttir og Alfreð Clausen - Lukta-Gvendur // Alfreð Clausen - Kveðja / Þú, þú, þú - 1954
 EXP-IM 8 - Sigfús Halldórsson - Syngur og leikur eigin lög nr. 2. (innih.: Játning / Tondeleyo // Íslenskt ástarljóð / Við tvö og blómið) - 1954
 EXP-IM 9 - Sigurður Ólafsson - Á Sprengisandi / Kveldriður / Svanurinn minn syngur // Fjallið eina / Það er svo margt - 1954
 EXP-IM 10 - Ingibjörg Þorbergs - Mamma mín / Ingibjörg Þorbergs og Alfreð Clausen - Á morgun // Ingibjörg Þorbergs - Trying / Oh, my papa - 1954
 EXP-IM 11 - Alfreð Clausen - Hreyfilsvalsinn / Blítt og létt // Hvar ertu / Í faðmi dalsins - 1955
 EXP-IM 12 - Svavar Lárusson - Upp til fjalla / Seztu hérna hjá mér ástin mín // Sjana síldarkokkur / Rósir og vín - 1955
 EXP-IM 13 - Alfreð Clausen - Brúnaljósin brúnu / Sólarlag í Reykjavík // Minning / Lindin hvíslar - 1955
 EXP-IM 14 - Alfreð Clausen - Þín hvíta mynd / Ingibjörg Þorbergs - Ég vildi að ung ég væri rós // Jakob Hafstein - Fyrir sunnan Fríkirkjuna / Sigurður Ólafsson - Það er svo margt - 1956
 EXP-IM 15 - Alfreð Clausen -  Ég minnist þín / Góða nótt // Sigurður Ólafsson - Og jörðin snýst (úr „Nitouche”) /Alfreð Clausen og Sigurður Ólafsson - Drykkjuvísa (úr Bláu Kápunni) (1956)  - 1956
 EXP-IM 16 - Alfreð Clausen og Ingibjörg Þorbergs - Harpan ómar / Alfreð Clausen - Þórður sjóari // Maria Lagarde og Alfreð Clausen - Síðasti dansinn / María Lagarde - This is beautiful music to love by - 1957
 EXP-IM 17 - Tríó Jan Morávek - Við syngjum og dönsum 1 (slowfox syrpa, tangó syrpa) // Við syngjum og dönsum 2 (vals syrpa) - 1957
 EXP-IM 29 - Ýmsir - Óperettan „Í álögum” (syrpa úr) - 1957
 EXP-IM 32 - Primo Montanari - La Mattinata / Ti voglio tanto bene // Ideale / Mamma  - 1957
 EXP-IM 35 - Sigurður Ólafsson - Sjómannavalsinn / Síldarvalsinn // Stjörnunótt / Sigurður Ólafsson og Sigurveig Hjaltested - Á Hveravöllum  - 1958
 EXP-IM 50 - Magnús Jónsson - Ég lít í anda liðna tíð / Sortna þú ský // Coren'grato / Ástarljóð frá Napolí - 1958
 EXP-IM 55 - Skapti Ólafsson - Syngjum dátt og dönsum / Ef mamma vissi það // Allt á floti / Mikið var gaman af því - 1958
 EXP-IM 56 - Helena Eyjólfsdóttir - Í leit að þér / Einhver staðar úti í heimi // Ástarljóðið mitt / Þú sigldir burt - 1958
 EXP-IM 57 - Harmonikutríó Jan Morávek - Hringdansar. Syrpa / Vínarkruzar. Syrpa // Harmonikutríó Jóns Sigurðssonar - Syrpa af gömlum dönsum. Syrpa / Rælar. Syrpa - 1958
 EXP-IM 58 - Helena Eyjólfsdóttir - Syngur Jólasálma (innih.:Heims um ból / Í Betlehem er barn oss fætt // Ó, Jesú bróðir besti / Ástarfaðir himinhæða) - 1958
 EXP-IM 59 - Ingibjörg Þorbergs - Guttavísur / Stjánavísur // Aravísur / Börnin við tjörnina - 1959
 EXP-IM 60 - Helena Eyjólfsdóttir - Í leit að þér / Manstu ekki vinur // Ástarljóðið mitt / Þú  sigldir burt - 1959
 EXP-IM 62 - Tígulkvartettinn - Ég bið að heilsa / Sólseturljóðin // Sigurður Ólafsson - Smaladrengurinn /Smalastúlkan / Karlakórinn Vísir, Siglufirði - Ég vil elska mitt land / - 1959
 EXP-IM 63 - Leikbræður - Linditréð / Hanna litla // Draumadísin mín / Litla skáld - 1959
 EXP-IM 64 - Helena Eyjólfsdóttir - Engan hring / Bel ami // Hvítu mávar / Gleym mér ei vinur - 1959
 EXP-IM 65 - Óðinn Valdimarsson - Í litlum dal / Ó nei // Útlaginn / Ég vil lifa, elska, njóta - 1959
 EXP-IM 66 - Guðrún Á. Símonar - Svanasöngur á heiði / Tvær vorvísur // Lindin / Mánaskin - 1959
 EXP-IM 67 - Sigurður Björnsson - Kvöldbæn (ásamt kvennakór) / Ave María // Sem börn af hjarta / Nú árið er liðið - 1959
 EXP-IM 68 - Helena Eyjólfsdóttir - Allt verður ljúfur leikur / Gömul saga // Gamla gatan / Kom heim, vinur kom heim - 1959
 EXP-IM 69 - Óðinn Valdimarsson - Magga / Vina, litla vina // Einsi kaldi úr Eyjunum / Flakkarinn - 1959
 EXP-IM 70 - Ýmsir - Lög úr “Delerium Bubonis” (innih.: Söngur jólasveinanna / Ljúflingshóll / Ástardúett // Brestir og brak / Ágústkvöld / Sérlegur sendiherra / Lokasöngurinn - 1960
 EXP-IM 71 - Ýmsir - Kardimommubærinn (lög úr samnefndu leikriti, sögumaður Róbert Arnfinnsson) - 1960
 EXP-IM 72 - Óðinn Valdimarsson - Útlaginn / Ingibjörg Þorbergs - Kvölds í ljúfum blæ // Sigurður Ólafsson og Sigurveig Hjaltested - Blikandi haf / Sigfús Halldórsson - Tondeleyo - 1960
 EXP-IM 73 - Hljómsveit Magnúsar Péturssonar - Boðið upp í dans nr. 1, barnadansar - 1960
 EXP-IM 74 - Hljómsveit Magnúsar Péturssonar - Boðið upp í dans nr. 2, samkvæmisdansar - 1960
 EXP-IM 75 - Kjartan Hjálmarsson - Gamlar rímur (innih.: Hvað er skáld / Í helli tröllkonunar / Breyskleikinn verður fyrirgefinn / Þeysandi smalar / Þrá eftir björtum nóttum / Æðruleysi gamla kóngsins / Víkingar ganga á land / Bros gegnum tárin / Raunir bóndakonunnar / Hesturinn Ufsi og smalinn einmana //Rósir / Bardagaljóð / Sagan af Garðaríkiskonungi / Hirðin er ósátt / Á valdi Bakkusar / Hulda seiðir huga minn / Bóndinn í fenntum bæ / Listaskáldið góða / Skipið og öldurnar / Ertu þarna, dauði?) - 1960
 EXP-IM 76 - Ýmsir - Mjallhvít og dvergarnir sjö (sögmaður og leikstjóri Róbert Arnfinnsson) - 1960
 EXP-IM 80 - Anna María Jónsdóttir - Landafræði og ást // Ragnar Bjarnason - Vorkvöld í Reykjavík - 1960
 EXP-IM 88 - Helena Eyjólfs - Gamla gatan / Kom heim, vinur kom heim // Allt verður ljúfur leikur / Gömul saga - 1961 - Endurútgáfa?
 EXP-IM 90 - Hljómsveit Svavars Gests - Kvöldljóð // Jónas Jónasson syngur með Hljómsveit Svavars Gests - Spánarljóð - 1961
 EXP-IM 91 - Helena Eyjólfsdóttir - Bjartar stjörnur blika / Ég man það vel - 1961
 EXP-IM 92 - Óðinn Valdimarsson - Í bjórkjallaranum / Augun þín blá // Helena Eyjólfsdóttir - Það sem ekki má / Gettu hver hún er (öll lögin eru úr sjónleiknum Allra meina bót) - 1961
 EXP-IM 93 - Ragnar Bjarnason - Vorkvöld í Reykjavík / Landafræði og ást // Sigurdór Sigurdórsson - Þórsmerkurljóð / Ragnar Bjarnason - Komdu í kvöld - 1961
 EXP-IM 94 - Hljómsveit Magnúsar Péturssonar - Boðið upp í dans nr.3, Suðuramerískir dansar og jive - 1961
 EXP-IM 95 - Hljómsveit Magnúsar Péturssonar - Boðið upp í dans nr.4, Barnaleikir og barnadansar - 1961
 EXP-IM 96 - Hljómsveit Svavars Gests - Tvistkvöld (innih.: (ásamt Ragnari Bjarna) - The peppermint twist / Twistin’  at the hop / You must have been a beautiful // (ásamt Helenu Eyjólfsdóttur) - The twistin’  postman / Twist here / Everybody´s twistin’ down in Mexico - 1962
 EXP-IM 97 - Ragnar Bjarnason - Ship-o-hoj // Nótt í Moskvu - 1962
 EXP-IM 98 - Alfreð Clausen og Tónalísur - Mamma mín // Ömmubæn - 1962
 EXP-IM 99 - Eyþór Þorláksson - Leikur á gítar (innih.: Tonight // Bali ha) - 1962
 EXP-IM 100 - Ragnar Bjarnason - Heyr mitt ljúfasta lag // Verty sæl mey - 1962
 EXP-IM 101 - Alfreð Clausen og Sigrún Ragnarsdóttir - Það er svo glatt / Þrá / Vinarkveðja / Nú vagga skip / Sjómaður dáðadrengur / Jósep, Jósep / Ramóna / Skauta polki // Lánið eltir Jón / Ólafía hvar er Vigga / Ástleitnu augun þín brúnu / Rauðar rósir / Kalli á Hóli / Blátt lítið blóm eitt er / Hún Kata mín og ég / Komdu inn í kofann minn / Kátir dagar - 1962
 EXP-IM 102 - Hljómsveit Jan Morávek - Göngum göngum// Afi minn fór á honum Rauð// Fuglinn segir bí, bí, bí// Göngum við í kringum einiberjarunn// Það búa litlir dvergar// Hann Tumi fer á fætur // Í skólanum // Það er leikur að læra // Litli gimbill // A-B-C-D // Dansi, dansi dúkkan mín // Signir sól // Siggi var úti // Trúðu á tvennt í heimi - 1962
 EXP-IM 103 - Ragnar Bjarnason - Vertu sæl mín kæra // Stafróf ástarinnar - 1963
 EXP-IM 104 - Barnakór Landakotsskóla - Kyrie, Sanctus, Benedictus, Agnus Dei (úr Messa facile) / Ave Maria / Magnum Nomen Domini // Hljóða nótt, heilaga nótt / Heyrum söng // Í Betlehem - 1963
 EXP-IM 105 - Sigrún Ragnarsdóttir og Alfreð Clausen - Fyrr var oft í koti kátt / Dansið nú meyjar / Manstu kvöldið / Violetta / Hvað getur hann Stebbi gert af því / Ég horfi Inn í augun þín bláu / Stop Mazurki / Ég er hinn frjálsi förusveinn // Jón, ó, Jón / Hann Þórður gamli þraukar enn / Parísarnótt / Ég gef þér vorsins rauðu rós / Himneskar spánskar nætur / Í fyrsta sinn ég sá þig / Tennessee polki - 1963
 EXP-IM 106 - Ragnar Bjarnason - Limbó rock / Limbó dans // Limbó í nótt / Limbó twist - 1963
 EXP-IM 107 - Savannatríó - Á Sprengisandi / Kvölda tekur, sezt er sól // Suðurnesjamenn / Gilsbakkaþula - 1963
 EXP-IM 108 - Ragnar Bjarnason - Ég man hverja stund // Skipstjóravalsinn - 1963
 EXP-IM 109 - Ragnar Bjarnason - Syrpa (Pálína, Gunna var í sinni sveit, úr 50c glasi..) // Ef þú grætur - 1964
 EXP-IM 110 - Bjarni Björnsson - Gullnar minningar nr.1. (innih.: Nikkólína / Hann hefur það með sér / Alveg eins og ég / Aldamótaljóð - 1964
 EXP-IM 111 - Bjarni Björnsson - Gullnar minningar nr.2. (innih.: Bílavísur / Konuvísur // Komdu og skoðaðu í kistuna mína / Sjómannasöngur - 1964
 EXP-IM 112 - Sigrún og Alfreð - Hin gömlu kynni gleymast ei (innih.: Við göngum svo léttir í lundu / Fyrst allir aðrir þegja / Þú ert yndið mitt yngsta og besta / Út við himinbláu sundi / Óralangur áll / Blærinn í laufi / Hin gömlu kynni gleymast ei // Að lífið sé skjálfandi lítið gras / Kakali gerist konungsþjónn / Komdu og skoðaðu í kistuna mína / Nú andar hinn blíði blær / Ég labbaði inn Laugaveg um daginn / Hulda spann / Tóta littla tindilfætt / Íslenskir tónar óma - 1964
 EXP-IM 113 - Alfreð Clausen og Tónalísur - Brúnaljósin brúnu / Sólarlag í Reykjavík // Ömmubæn / Mamma mín - 1964
 EXP-IM 114 - Ragnar Bjarnason - Vertu sæl mey / Heyr mitt ljúfasta lag // Vertu sæl mín kæra / Ship-o-hoj - 1964
 EXP-IM 115 - Hljómsveit Svavars  Gests ásamt Önnu Vilhjálms og Berta Möller - Heimilisfriður // Ef þú giftist mér (úr sjónleiknum Gísl) - 1964
 EXP-IM 116 - Barnakór Hlíðaskóla - Jólasálmar og jólasöngvar (innih.: Það á að gefa börnum brauð / Jólasveinar ganga um gólf / Pabbi segir / Jólakvæði / Heims um ból // Komið þér hirðar / Bjart er yfir Betlehem / Gloria / Faðir gjör mig lítið ljós) - 1964
 EXP-IM 117 - Savannatríó - Það er svo margt / Havah nageela // Austan kaldinn / Bjarni bróðir minn - 1964
 EXP-IM 118 - Hljómsveit Svavars Gests, Anna Vilhjálms, Berti Möller og Elly Vilhjálms syngja - (innih: Þá varstu ungur / Sólbrúnir vangar // Ég veit þú kemur / Síldarstúlkurnar - 1964
 EXP-IM 119 - Soffía og Anna Sigga - Komdu niður / Snjókarlinn / Órabelgur // Alfreð Clausen og Konni - Segðu mér sögu / Elsku mey ég dey - 1964
 EXP-IM 120 - Ingibjörg Þorbergs - Hin fyrstu jól // Klukknahljóð - 1964
 EXP-IM 121 - Alfreð Clausen - Kveðja sjómannsins // Heim - 1964
 EXP-IM 122 - Alfreð Clausen - Suðræn ást / Hinsti geislinn // Söknuður // Lilja - 1964
 45-1000 - Helena Eyjólfsdóttir og Óðinn Valdimarsson - Manstu ekki vina / Ó nei // Enn á ný / Ég á mér draum (1959)  - 1959
 45-1001 - Helena Eyjólfsdóttir - Borgin sefur // Syngdu glaðan söng - 1959
 45-1003 - Helena Eyjólfsdóttir - Bewitched // But not for me - 1959
 45-2004 - Óðinn, Helena og Atlantic kvartettinn - Ég skemmti mér // Segðu nei - 1959
 45-2005 - Óðinn Valdimarsson - Einsi kaldi úr Eyjunum // Magga - 1960
 45-2006 - Óðinn Valdimarsson og K.K. sextettinn - Í Kjallaranum // Saga farmannsins - 1960
 45-2007 - Óðinn Valdimarsson - Vina, litla vina // Flakkarinn - 1960
 45-2008 - Ragnar Bjarnason - Rock og Cha-cha-cha // Ævintýri - 1960
 45-2009 - Ragnar Bjarnason - Komdu í kvöld // Vertu ekki að horfa svona alltaf á mig - 1960
 45-2010 - Elly Vilhjálms - Ég vil fara upp í sveit // Kveðju sendir blærinn - 1960
 45-2011 - Óðinn Valdimarsson - 14 ára // Ég er kominn heim - 1960
 45-2012 - Hljómsveit Svavars Gests ásamt Sigurdór og Kvennakór - Mustafa // Þórsmerkurljóð - 1960
 45-2013 - Soffía og Anna Sigga - Sumar er í sveit // Óli Prakkari - 1960
 45-2014 - Ragnar Bjarnason - Farðu frá... // Hún var með dimmblá augu - 1960
 45-2015 - Ragnar Bjarnason - Hún Gunna og hann Jón // Eins og fólk er flest (pressuð í gulan vinyl) - 1960
 45-2016 - Ragnar Bjarnason - Litla stúlkan mín // Ég er kokkur á kútter frá Sandi - 1960
 45-2017 - Sigrún Jónsdóttir - Augustin // Fjórir kátir þrestir - 1960
 45-2020 - Ragnar Bjarnason - Ég er alltaf fyrir öllum // Komdu vina - 1961
 Útgáfuröðin Stjörnuhljómplötur - 45 snúninga plötur ST.PL.1 - Soffía og Anna Sigga með tríói Árna Ísleifs - Órabelgur // Gerður Benediktsdóttir með tríói Árna Ísleifs - Æ, ó, aumingja ég - 1959
 ST.PL.2 - S.A.S. tríóið með rokkhljómsveit Árna Ísleifs - Allt í lagi // Jói Jóns - 1959
 ST.PL.3 - Soffía og Anna Sigga með tríói Árna Ísleifs - Komdu niður // Snjókarlinn - 1959
 ST.PL.4 - Erling Ágústsson með hljómsveit Eyþórs Þorlákssonar - Oft er fjör í Eyjum // Þú ert ungur enn - 1959
 ST.PL 5 - Erling Ágústsson með hljómsveit Eyþórs Þorlákssonar - 	Við gefumst aldrei upp // Maja litla - 1959
 LP (Long Playing) - 33 snúninga plötur LPIT 1000/1 - Ýmsir - Lög frá liðnum árum nr. 1 - 2 (dægurlög) - 1960
 LPIT 1002/3 - Ýmsir - Söngvar frá Íslandi nr. 1 - 2 (sönglög)- 1960

 Plötuumslag verður til 

Aðalhöfundurinn að útliti Íslenzkra tóna og velflestra plötuumslaga fyrirtækisins er Þorleifur Þorleifsson teiknari, ljósmyndari og leikmyndahönnuður, (fæddur 17. febrúar 1917, látinn 22. júlí 1974). Hann og bróðir hans Oddur ráku saman ljósmyndavöruverslunina Amatör og studio að Laugavegi 55, skáhalt á móti Drangey við hliðina á Kjörgarði, þannig að hæg voru heimatökin þegar Íslenzkir tónar áttu í hlut.  Þegar kvikmyndagerð hófst á Íslandi uppúr 1940 dembdu þeir bræður sér í bransann og störfuðu með Óskari Gíslasyni að gerð kvikmynda. Þorleifur skrifaði meðal annars öll handritin að kvikmyndum Óskars og sagði Óskar að handritið að „Síðasta bænum í dalnum“ (sem Þorleifur skrifaði eftir sögu Lofts Guðmundssonar) væri „meistaraverk“Morgunblaðið, 31. júlí 1974, bls. 26. Minningargrein um Þorleif Þorleifsson eftir Óskar Gíslason . Þorleifur útbjó líka  listilega leikmynd og tæknibrellur í þeirri kvikmynd.

Við gerð plötuumslaga var allt letur á framhliðum þeirra handteiknað af Þorleifi sem og vörumerki Íslenzkra tóna. Hann studdist við ljósmyndir við vinnu sína og blandaði saman ólíkum listformum (blandaðri tækni) svo úr urðu eftirminnileg listaverk, saman ber umslagið EXP-IM_35. Það er unnið með lit ofan í ljósmynd sem hann tók við gerð myndarinnar "Björgunarafrekið við Látrabjarg". Þorleifur teiknaði líka nokkur umslög frá grunni svo sem EXP-IM_68 og EXP-IM_72. Ljósmyndarinn Oddur Þorleifsson tók einnig margar myndanna sem prýða umslög útgáfunnar. 

Hér getum við séð dæmi um vinnsluferli plötuumslags. Það er platan Delerium Bubonis (EXP-IM 70) með lögum úr samnefndum söngleik eftir þá bræður Jón Múla og Jónas Árnasyni sem frumsýndur var í Iðnó (Leikfélag Reykjavíkur) 1959 við gífurlegar vinsældir.

 Danslagatextar Drangeyjarútgáfunnar 1949-1956 
Fyrstu tvö textahefti Drangeyjarútgáfunnar komu út síðla árs 1949. Helgi Kristinsson safnaði 220 textum fyrir fyrstu tvö heftin. Í hefti 8 sem kom út 1953 er fyrst vísað í plötur Íslenzkra tóna. Fyrir utan íslenska og erlenda texta eru stuttar umfjallanir um textahöfunda, söngvara og hljómsveitir.  

 Neðanmálsgreinar 

 Tenglar 
 http://timarit.is/view_page_init.jsp?issId=83137&pageId=1183761&lang=4&q=BOHLIN - Dæmi um lagaval bandaríska söngvarans.
 Glatkistan

Flokkur:Íslenskar tónlistarútgáfur
Flokkur:Íslenzkir tónar